उन्होंने बताया कि सम्मेलन का सेंटर आफ इंडियन ट्रेड यूनियन (सीटू) के राष्ट्रीय महामंत्री तपन सेन एवं उपाध्यक्ष जेएस मजुमदार उद्घाटन करेंगे। संगठन के महामंत्री हेमंत सिंह ने बताया कि सम्मेलन में दवा उद्योग में कार्य कर रहे मेडिकल रिप्रेजेंटेटिव की तमाम समस्याओं जिनमें काम के घंटे, न्यूनतम वेतन, ई-रिपोर्टिंग आदि के सवाल पर प्रस्ताव भी लिए जाएंगे। राष्ट्रीय-अंतरराष्ट्रीय, राजनैतिक, सामाजिक एवं आर्थिक परिस्थितियों के प्रभाव को मजदूर आंदोलन के दृष्टिकोण से देखते हुए उस पर परिचर्चा भी की जाएगी। नई आर्थिक नीतियों के खिलाफ आंदोलन की नई रणनीति भी बनाई जाएगी। बैठक में आशीष राय, हरिशंकर गुप्ता, पीके सिंह, संजय विश्वकर्मा, चंदन राय, आरपीएस यादव, मनोहर यादव, निकेत तिवारी, रविकांत तिवारी, निखिल वर्मा, सुनील, एमपी राय, रितेश पांडेय आदि उपस्थित थे। अध्यक्षता मुहम्मद अफजल एवं संचालन सौरभ पांडेय ने किया।